**SUSITARIMAS DĖL SUTARTIES NR. S-493 PAPILDOMŲ IR (AR) NEATLIEKAMŲ DARBŲ Nr. 13**

2024-05-02

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – Užsakovas),

ir

Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“ (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau Rangovas)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu dėl poreikio autobusų sustojimo aikštelėse įrengti du papildomus paviršinius nuotekų surinkimo šulinius (su kitais būtinais darbais) apjungiamajame kelyje AP-10, atsirado 7 441,60 Eur be PVM neatliekamų darbų ir 9 649,13 Eur be PVM papildomų darbų;

Šalys, remdamosi Sutarties XII skyriaus nuostatais, bei sutarčių laisvės principu (Lietuvos Respublikos civilinio kodekso 6.156 str.) sudaro šį susitarimą Nr. 13 dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl neatliekamų (atsisakomų) darbų:
   1. viso neatliekamų (atsisakomų) darbų kaina su PVM yra 9 004,34 Eur (devyni tūkstančiai keturi eurai, 34 ct);
   2. neatliekamų (atsisakomų) darbų kaina be PVM yra 7 441,60 Eur (septyni tūkstančiai keturi šimtai keturiasdešimt vienas euras, 60 ct);
   3. 21 proc. PVM yra 1 562,74 Eur (vienas tūkstantis penki šimtai šešiasdešimt du eurai, 74 ct).
2. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 11 675,45 Eur (vienuolika tūkstančių šeši šimtai septyniasdešimt penki eurai, 45 ct);
   2. papildomų darbų kaina be PVM yra 9 649,13 Eur (devyni tūkstančiai šeši šimtai keturiasdešimt devyni eurai, 13 ct);
   3. 21 proc. PVM yra 2 026,32 Eur (du tūkstančiai dvidešimt šeši eurai, 32 ct).
3. Šalys susitaria, kad neatliekamų darbų ir papildomų darbų vertės skirtumas sudaro 2 207,53 Eur be PVM, kuris turi būti apmokėtas Rangovui.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

7.1. Priedas Nr. 1 – Patvirtintas darbų pakeitimas Nr. 12

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759  A.s. LT27 2150 0510 0001 1527  OP Corporate Bank plc Lietuvos filialas  El. p. vilnius@fegda.lt  Dokumentą pasirašantis įgaliotas bendrovės darbuotojas |